**ΒΙΒΛΙΟ 3 ΚΕΦ. 72.2.**

**ΟΙ ΟΛΙΓΑΡΧΙΚΟΙ ΕΠΙΤΙΘΕΝΤΑΙ ΕΝΑΝΤΙΟΝ ΤΩΝ ΔΗΜΟΚΡΑΤΙΚΩΝ ΚΑΙ ΝΙΚΟΥΝ**

**Επισημάνσεις Συντακτικού**

***μαύρο: ρήμα κύριας πρότασης // μαύρο πλάγια: μετοχή // μαύρο πλάγια υπογραμμισμένο: απαρέμφατο // πρόταση σε παρενθέσεις: δευτερεύουσα πρόταση***

|  |  |  |
| --- | --- | --- |
| **ΚΕΙΜΕΝΟ** | **ΜΕΤΑΦΡΑΣΗ** | **ΣΥΝΤΑΞΗ** |
| **72.2.** Ἐν δὲ τούτῳ τῶν Κερκυραίων ***οἱ ἔχοντες*** τὰ πράγματα ***ἐλθούσης*** τριήρους Κορινθίας καὶ Λακεδαιμονίων πρέσβεων **ἐπιτίθενται** τῷ δήμῳ, καὶ ***μαχόμενοι*** **ἐνίκησαν**. | **72.2.** Στο μεταξύ οι ολιγαρχικοί που είχαν τώρα στα χέρια τους την κατάσταση στην Κέρκυρα, όταν έφτασε (στην Κέρκυρα) κ’ ένα πολεμικό καράβι από την Κόρινθο και πρέσβεις των Λακεδαιμονίων, έκαναν επίθεση εναντίον των δημοκρατικών και τους νίκησαν στη συμπλοκή που έγινε. | **Κ.Π. Ἐν δὲ τούτῳ τῶν Κερκυραίων οἱ ἔχοντες τὰ πράγματα ἐλθούσης τριήρους Κορινθίας** **καὶ Λακεδαιμονίων πρέσβεων ἐπιτίθενται τῷ δήμῳ,****ἐπιτίθενται = ρ.*****οἱ ἔχοντες* =** υπκ. ρ. ἐπιτίθενται, επιθ. μτχ., υπκ. μτχ. το άρθρο της *οἱ***τῷ δήμῳ = αντ. ρ. ἐπιτίθενται**τὰ πράγματα = αντ. μτχ. οἱ ἔχοντεςἘν δὲ τούτῳ (τῷ καιρῷ) = εμπρθ. πρσδ. χρόνουτῶν Κερκυραίων = γεν διαιρετική από το οἱ ἔχοντες***ἐλθούσης*** = χρον. μτχ., γενική απόλυτη (σχήμα εξ αναλόγου)τριήρους = υπκ. μτχ. ἐλθούσηςΚορινθίας = επιθ. πρσδ. στο τριήρουςΛακεδαιμονίων = επιθ. πρσδ. στο πρέσβεων*πρέσβεων = υπκ. της ενν. μτχ. ἐλθόντων (ενν. από τη μτχ. ἐλθούσης)***Κ.Π.** **καὶ μαχόμενοι ἐνίκησαν.****ἐνίκησαν = ρ. με ενν. υπκ. οἱ ἔχοντες****τόν δῆμον = ενν. ως αντ. ρ.*****καὶ* *μαχόμενοι*** = τροπ. ή χρον. μτχ., υπκ. μτχ. ενν. οἱ ἔχοντες, συνημμένη στο υπκ. ρ. |

**ΠΡΑΓΜΑΤΟΛΟΓΙΚΕΣ ΕΡΩΤΗΣΕΙΣ 72.2.**

1. **«Ἐν δέ τούτῳ...μαχόμενοι ἐνίκησαν»:**

Οι ολιγαρχικοί εξαπέλυσαν επίθεση εναντίον των δημοκρατικών, τους οποίους και νίκησαν. Δηλαδή, μετά το φόνο του Πειθία, ο οποίος υπήρξε η αρχή της εμφύλιας σύρραξης, ακολουθεί τώρα πια η γενίκευση του εμφυλίου πολέμου και οι δύο παρατάξεις θα οδηγηθούν σε φρικαλεότητες, οι οποίες θα καταγραφούν στη συνέχεια. Πρέπει να προσέξουμε εδώ ότι η επίθεση των ολιγαρχικών έγινε μόλις έφτασε ένα πλοίο από την Κόρινθο και πρέσβεις από τη Σπάρτη. Προφανώς, οι ολιγαρχικοί ενισχύθηκαν ψυχολογικά βλέποντας την παρουσία Κορινθίων και Σπαρτιατών, έκριναν ότι η στιγμή αυτή ήταν κατάλληλη και έτσι επιτέθηκαν εναντίον των δημοκρατικών. Η άφιξη ενός πολεμικού πλοίου από την Κόρινθο και των Λακεδαιμονίων πρέσβεων παρέχει την αναμενόμενη ευκαιρία στους ολιγαρχικούς, οι οποίοι επιτίθενται κατά των δημοκρατικών και τους νικούν σε μάχη. Ο φόνος του Πειθία (3.70.6) είναι η αρχή του εμφυλίου πολέμου, αλλά από το σημείο αυτό της θουκυδίδειας αφήγησης (72.2) η εμφύλια σύρραξη γενικεύεται και οι δύο αντίπαλες παρατάξεις θα οδηγηθούν σε φρικαλεότητες. Είναι σαφές ότι η νέα σπαρτιατική αποστολή που έσπευσε στην Κέρκυρα στάλθηκε ως άμεση αντίδραση στις προηγηθείσες ενέργειες των Αθηναίων και είχε σκοπό την ανάληψη δραστικών πρωτοβουλιών και τη δυναμική εκκαθάριση της πολιτικής κατάστασης προς όφελος των Κερκυραίων ολιγαρχικών και κατ' επέκταση των συμφερόντων της Σπάρτης. Η παρέμβαση της Σπάρτης στα εσωτερικά της Κέρκυρας είναι πλέον απροκάλυπτη.

1. **«τόν Ὑλλαϊκὸν λιμένα....τόν λιμένα τόν πρός αὐτή»:**

Η πόλη της Κέρκυρας είχε δύο λιμάνια: το ένα ήταν το Υλλαϊκό λιμάνι, ή όπως το ονομάζει ο Απολλώνιος ο Ρόδιος, το Υλλικό. Στο μέσο του λιμανιού βρίσκεται το Ποντικονήσι ή Κοντυλονήσι. Μάλιστα, σύμφωνα με την παράδοση το Ποντικονήσι ήταν το πετρωμένο από το θεό Ποσειδώνα πλοίο των Φαιάκων που μετέφερε τον Οδυσσέα στην Ιθάκη. Το Υλλαϊκό λιμάνι, το οποίο σήμερα ονομάζεται Πέραμα και Καλικιόπουλο, ήταν το ένα από τα δύο λιμάνια της Κέρκυρας , το οποίο είχαν καταλάβει οι δημοκρατικοί. Το άλλο λιμάνι, που κατείχαν οι ολιγαρχικοί, ήταν το λιμάνι του Αλκίνοου, το οποίο βρισκόταν κοντά στην αγορά και απέναντι στην Ήπειρο και το οποίο σήμερα ονομάζεται Καστράδες. Η αγορά βρισκόταν χαμηλά στους πρόποδες ενός λόφου. Οι δημοκρατικοί κατέλαβαν τα υψηλά μέρη και την ακρόπολη, ενώ οι ολιγαρχικοί τα χαμηλά και το λιμάνι. Οι Κερκυραίοι βρίσκονται έτσι διχασμένοι σε δύο αντίπαλες παρατάξεις και έτοιμοι να επιδοθούν σε εμφύλιο σπαραγμό.

1. **Τι σημαίνει η φράση *Ἐν δὲ τούτῳ... ἐνίκησαν*;**

Η άφιξη ενός πολεμικού πλοίου από την Κόρινθο και των Λακεδαιμονίων πρέσβεων παρέχει την αναμενόμενη ευκαιρία στους ολιγαρχικούς, οι οποίοι επιτίθενται κατά των δημοκρατικών και τους νικούν σε μάχη. Ο φόνος του Πειθία (3.70.6) είναι η αρχή του εμφυλίου πολέμου, αλλά από το σημείο αυτό της θουκυδίδειας αφήγησης (72.2) η εμφύλια σύρραξη γενικεύεται και οι δύο αντίπαλες παρατάξεις θα οδηγηθούν σε φρικαλεότητες. Είναι σαφές ότι η νέα σπαρτιατική αποστολή που έσπευσε στην Κέρκυρα στάλθηκε ως άμεση αντίδραση στις προηγηθείσες ενέργειες των Αθηναίων και είχε σκοπό την ανάληψη δραστικών πρωτοβουλιών και τη δυναμική εκκαθάριση της πολιτικής κατάστασης προς όφελος των Κερκυραίων ολιγαρχικών και κατ' επέκταση των συμφερόντων της Σπάρτης. Η παρέμβαση της Σπάρτης στα εσωτερικά της Κέρκυρας είναι πλέον απροκάλυπτη.

1. ***«ἐλθούσης τριήρους Κορινθίας καί Λακεδαιμονίων πρέσβεων»*:**

**Ποια εξέλιξη του πολέμου προδιαγράφει η άφιξη των πλοίων;**

**Να προσδιορίσετε το ρόλο των «προστάτιδων δυνάμεων» στην επέκταση του πολέμου.**

Η άφιξη της κορινθιακής τριήρους προοικονομεί εμφύλια διαμάχη ανάμεσα στους Κερκυραίους. Οι Πελοποννήσιοι πρέσβεις κατέφθασαν στο νησί για να προπαγανδίσουν υπέρ της Σπαρτιατικής συμμαχίας και να βοηθήσουν τους ολιγαρχικούς να εξοντώσουν τους δημοκρατικούς αντιπάλους τους. Είναι φανερό ότι οι προστάτιδες δυνάμεις (Σπάρτη, Αθήνα) προσπαθούν να πάρουν στο πλευρό τους όσους περισσότερους συμμάχους μπορούν. Η Σπάρτη επιδιώκει να κερδίσει τους ολιγαρχικούς και η Αθήνα τους δημοκρατικούς. Δύο από τις τακτικές που ακολουθούν για το σκοπό αυτό είναι η προπαγάνδα και ο πόλεμος.

Έτσι, βοηθώντας τους δικούς τους συμμάχους, νικούν τον αντίπαλό τους. Όμως, εάν χάσουν, αποχωρούν αφήνοντας αβοήθητους τους συμμάχους τους.

**ΓΡΑΜΜΑΤΙΚΗ**

1. **ἔχω, ἔχομαι = έχω**

**Ενεργ*.* Φ.:** ενεστ.: ἔχω, πρτ.: εἶχον, μέλλ.: ἕξω, σχήσω, αορ. : ἔσχον, παρακ.: ἔσχηκα,

υπερσ.: ἐσχήκειν

**Παθ. Φ.:** ενεστ.: ἔχομαι, πρτ.: εἰχόμην, μέλλ.: ἕξομαι, σχήσομαι, παθ. μέλλ.: σχεθήσομαι

αορ.: ἐσχόμην, ἠνεξάμην, παθ. αορ.: ἐσχέθην, παρακ.: ἔσχημαι, υπερσ.: ἐσχήμην

**ΣΥΝΤΑΚΤΙΚΟ**

**Σχήμα εξ αναλόγου:** σ’ αυτό το σχήμα μια λέξη ή φράση παραλείπεται και στη συνέχεια εννοείται κατ’ αναλογία προς τα προηγούμενα ή τα επόμενα, τροποποιημένη όμως σύμφωνα με τις ανάγκες του λόγου.

**ΑΣΚΗΣΕΙΣ ΓΡΑΜΜΑΤΙΚΗΣ**

1. **Τριήρους: να γράψετε τη δοτική ενικού και πληθυντικού.**

**Ουσιαστικό γ’ κλίσης, σιγμόληκτο δικατάληκτο ουσιαστικοποιημένο** **επίθετο (αρσ. και θηλ. σε -ης, ουδ. σε -ες)**

τριήρης ναῦς = (αρχικά ήταν επίθετο) = πλοίο με τρεις σειρές κουπιά, αλλά με παράλειψη της λέξης ναῦς έγινε ουσιαστικό που κλίνεται κατά το πλήρης:

|  |  |
| --- | --- |
| Ενικός | Πληθυντικός |
| ἡ τριήρηςτῆς τριήρουςτῇ τριήρειτήν τριήρη(ὦ) τριῆρες | αἱ τριήρειςτῶν τριήρωνταῖς τριήρεσι / τριήρεσιντάς τριήρεις(ὦ) τριήρεις |

**ΑΣΚΗΣΕΙΣ ΣΥΝΤΑΚΤΙΚΟΥ**

1. Να αναγνωριστούν συντακτικά οι παρακάτω όροι:
* **Ἐν δὲ τούτῳ =** εμπρθ. πρσδ. χρόνου
* **οἱ ἔχοντες =** επιθ. μτχ., υπκ. ρ. ἐπιτίθενται, υπκ. μτχ. το άρθρο της οἱ
* **τά πράγματα =** αντικ. μτχ. οἱ ἔχοντες
* **τῶν Κερκυραίων =** γενική διαιρετική στο οἱ ἔχοντες